Kaland a sóbányában

Erdélyi kirándulásunk negyedik napján a parajdi sóbányába látogattunk.

Ahogy beléptünk a főterembe mindenkit elvarázsolt a hely gyönyöre.

-Ó, ez a legszebb hely, amit életemben láttam! - gondoltam magamban.

A csapatot egyből az élménypark kápráztatta el a legjobban, amelyet  ki is próbálhattunk.

„Fő a biztonság” elve szerint megkaptuk a védőfelszerelést és el is indult a kaland. Az első akadály a kifeszített falapokon való átsétálás, ami még nem is volt nehéz, de a következő próba az abroncsokon való járkálás már kissé nehéz volt, hiszen úgy mozogtak a gumik, mint ha még most is egy működő autó részét képeznék. Itt azt gondoltam:

* Bárcsak ne jöttem volna fel erre a pályára!

De nagy nehezen itt is átvergődtem. Ó, és csak ezután jött a java. Jött a sok kapaszkodás, mászás és még sorolhatnám. A sok megmérettetés után jött a kedvenc részem a falmászás 7 méteres magasságban.

Összességében ez volt életem legjobb és legextrémebb kalandja. Aki egy adrenalin növelő kalandra vágyik, ezt a kalandparkot csak ajánlani tudom.

(Micheller Berzsián 7. a)